b'\n_START_ARTICLE_\nSormisara\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nSormisara kasvaa m\xc3\xa4tt\xc3\xa4in\xc3\xa4. Se kasvaa 10\xe2\x80\x9330 cm korkeaksi. Sen lehtien tupet ovat viininpunaisia, lehdet tummanvihreit\xc3\xa4, ja talvehtivat lumen alla. Kukinnossa on kaksi tai kolme emit\xc3\xa4hk\xc3\xa4\xc3\xa4 ja yksi per\xc3\xa4t\xc3\xb6n hedet\xc3\xa4hk\xc3\xa4. Hedelm\xc3\xa4t eli pullakot ovat p\xc3\xa4\xc3\xa4ryn\xc3\xa4nmuotoisia, noin 4 mm pitki\xc3\xa4. Sormisaran siemeniss\xc3\xa4 on rasvaa, ja muurahaiset ker\xc3\xa4\xc3\xa4v\xc3\xa4t niit\xc3\xa4 ravinnokseen ja samalla kuljettelevat niit\xc3\xa4 pitkin mets\xc3\xa4\xc3\xa4. Sormisaran l\xc3\xa4hisukulaislaji on hyvin samann\xc3\xa4k\xc3\xb6inen harjusormisara (Carex pallidula)._NEWLINE_Sormisaralla voi esiinty\xc3\xa4 sormisarannoki (Anthracoidea irregularis) -nokisient\xc3\xa4.\n_START_SECTION_\nLevinneisyys\n_START_PARAGRAPH_\nSormisaraa kasvaa Baltiassa ja Keski-Euroopassa sek\xc3\xa4 Pohjoismaissa Lappia lukuun ottamatta.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nSormisara kasvaa lehdoissa ja tuoreissa kangasmetsiss\xc3\xa4.'